Μεταβολές των κινηματικών και ηλεκτρομυογραφικών χαρακτηριστικών των κάτω άκρων κατά τη διάρκεια της στάσης και της βάδισης σε ασθενείς που υποβάλλονται σε οσφυϊκή σπονδυλοδεσία.:
Creators: name: Τάνης, Θεόδωρος Στέργιου
Publisher: name: Aristotle University of Thessaloniki
Year: 2010
Subjects: Ανάλυση βάδισης
Οσφυϊκή σπονδυλοδεσία
Κινηματικά χαρακτηριστικά
Ηλεκτρομυογραφικά χαρακτηριστικά
Gait analysis
PLIF
Kinematic characteristics
Electromyographic characteristics

description: Η βάδιση αποτελεί ίσως το πιο σύνθετο τμήμα της ανθρώπινης κίνησης. Η μελέτη της κίνησης αυτής, μπορεί να αποκαλύψει και την πιο μικρή απόκλιση από τη συμμετρία της. Η ανάλυση είναι απαραίτητη για τον εντοπισμό κάθε παθολογικού προτύπου που μπορεί να εμφανισθεί. Πολλές έρευνες στο παρελθόν μελέτησαν τις μεταβολές των κινηματικών και ηλεκτρομυογραφικών χαρακτηριστικών της βάδισης σε διάφορες παθολογικές καταστάσεις. Εντούτοις δεν έχει διερευνηθεί πλήρως η μεταβολή αυτών των χαρακτηριστικών σε ασθενείς με οσφυϊκή οστεοαρθροπάθεια που υποβάλλονται σε οσφυϊκή σπονδυλοδεσία. Σκοπός λοιπόν της παρούσας έρευνας ήταν να διερευνήσει τη μεταβολή των κινηματικών και ηλεκτρομυογραφικών χαρακτηριστικών κατά τη διάρκεια της βάδισης σε ασθενείς που υποβάλλονται σε οσφυική σπονδυλοδεσία οπίσθιας προσπέλασης P.L.I.F. (Posterior Lumbar Interbody Fusion): α) προεγχειρητικά(pre), β) την 5η μετεγχειρητική ημέρα(post1) και γ) την 5η μετεγχειρητική εβδομάδα(post2) . Δευτερεύων σκοπός της έρευνας ήταν να διερευνηθεί η συσχέτιση του πόνου με τις μεταβολές αυτές. Στην έρευνα συμμετείχαν εκούσια 16 ενήλικες(Ν=16) άνδρες (Ν1=7) και γυναίκες(Ν2=9) (ηλικίας 44,2+5,3) με οσφυϊκή οστεοαρθροπάθεια που υποβλήθηκαν σε οσφυϊκή σπονδυλοδεσία. Για την μέτρηση και αξιολόγηση των κινηματικών χαρακτηριστικών χρησιμοποιήθηκε το οπτοηλεκτρονικό σύστημα κινηματικής ανάλυσης VICON 612 (Oxford Metrics) προσαρμοσμένο σε συνθήκες ανάλυσης βάδισης. Πριν την έναρξη κάθε μέτρησης ο ασθενής συμπλήρωνε ένα ειδικά προσαρμοσμένο ερωτηματολόγιο πόνου. Κάθε ασθενής μετρήθηκε στη στάση ηρεμίας (NQS) και εκτέλεσε 10 προσπάθειες. Σε όλη τη διάρκεια του πειραματικού πρωτοκόλλου γινόταν συγχρονισμένη καταγραφή της ΗΜΓφικής δραστηριότητας του ορθού μηριαίου(RF), του δικέφαλου μηριαίου(BF), του πρόσθιου κνημιαίου(TA) και του υποκνημίδιου(Soleus) αμφίπλευρα, με την χρήση του 8-κάναλου τηλεμετρικού ηλεκτρομυογράφου BTS Telemg (Milan, Italy). Όλες οι τιμές ομαλοποιήθηκαν ως προς τις μέγιστες τιμές της κάθε μέτρησης. Για τη στατιστική ανάλυση των δεδομένων χρησιμοποιήθηκε ανάλυση διακύμανσης με επαναλαμβανόμενες μετρήσεις (one-way AnOVa repeated measures), ενώ το επίπεδο σημαντικότητας ορίστηκε στο p&lt;0,05. Από τα αποτελέσματα φάνηκε ότι υφίστανται σημαντικές μεταβολές αρκετών κινηματικών και ηλεκτρομυογραφικών χαρακτηριστικών στην 5η μετεγχειρητική εβδομάδα ενώ δεν παρουσιάστηκε κάποια σημαντική μεταβολή την 5η μετεγχειρητική ημέρα. Ταυτόχρονα υπήρξε σημαντική ελάττωση του πόνου την 5η μετεγχειρητική εβδομάδα. Συνοπτικά λοιπόν μπορεί να ειπωθεί ότι οι μεταβολές αυτές της βάδισης ρυθμίζονται κυρίως από νευρομυικούς μηχανισμούς.
description: Gaiting probably composes the most complex part of human movement. Study of this movement can reveal any declination of its symmetry. Gait analysis is necessary for the localization of any pathological pattern could be developed. At past, many studies examined the alterations of kinematic and electromyographic characteristics of gait in different pathological patterns. However, it hasn’t completely investigated the alterations of these characteristics in patients with lumbar spondylosis undergoing Posterior Lumbar Interbody Fusion. Therefore, the purpose of this study was to examine the alterations of the kinematic and electromyographic characteristics during gait in patients undergoing Posterior Lumbar Interbody Fusion: a) pre-surgery (pre), b) 5 days post-surgery (post1) and c) 5 weeks post-surgery (post2). Secondary purpose was to examine the correlation between pain and these alterations. Sixteen patients (N=16), males(N1=7) and females (N2=9) (age: 44,2+5,3) with lumbar spondylosis, volunteered to participate in this study. The optoelectronic movement analysis system Vicon 612 (Oxford Metrics) was used for measuring and valuation of the kinematic characteristics, adjusted in gait analysis conditions. Before the beginning of any session the patient was filling a special pain questionnaire. Every patient was measured in Normal Quiet Stance (NQS) and performed 10 passes. During the experimental protocol, synchronized recording of EMG activity for Rectus Femoris (RF), Biceps Femoris (BF), Tibialis Anterior (TA) and Soleus (Sol) was performed bilateral with the use of an 8-chanell BTS Telemg (Milan, Italy). All values were normalized by maximum values of every measurement. One-way AnOVa with repeated measurements was used for data analysis. The level of significance was set at p&lt;0,05. Analysis of variance for repeated measurements showed no effect in the post1 measurement but revealed a significant effect in post2 measurement. At the same time there was a significant pain decreasing in post2 measurement. Thus, it can be assumed that these gait characteristic alterations, are mainly regulated by neuronal factors.